Z á p i s n i c a

zo zasadnutia obecného zastupiteľstva v Hontianskych Moravciach
 dňa 13.01.2023

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Plán kontrolnej činnosti hlavnej kontrolórky obce na 1. polrok 2023.
6. Stanovisko hlavnej kontrolórky obce k prefinancovaniu úveru.
7. Schválenie prefinancovania úveru z Prima banky.
8. Stanovisko hlavnej kontrolórky obce k návrhu rozpočtu obce Hontianske Moravce na rok 2023.
9. Schválenie rozpočtu obce Hontianske Moravce na rok 2023.
10.  Schválenie VZN č. 1/2023 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je obec Hontianske Moravce.
11. Schválenie VZN č. 2/2023 o určení výšky dotácie na prevádzku a mzdy na dieťa materskej školy a dieťa školského zariadenia na území obce Hontianske Moravce.
12. Schválenie spoluúčasti na nákup osobného automobilu.
13. Rôzne
14. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné. Následne predložil program zasadnutia. Program zasadnutia bol schválený bez pripomienok.


K bodu 2: Voľba overovateľov zápisnice

Za overovateľov zápisnice boli zvolení poslanci: p. Gabryš, p. Peťko 


K bodu 3: Voľba návrhovej komisie

Návrhovú komisiu poslanci zvolili v zložení: p. Melicherčík, p. Brunauer
K bodu 4: Určenie zapisovateľa.

Za zapisovateľa starosta obce určil  Ing. Marcelu Púčekovú.


K bodu 5: Plán kontrolnej činnosti hlavnej kontrolórky obce na 1. polrok 2023.
Hlavná kontrolórka predniesla svoj plán činnosti na 1. polrok nového roka, ktorý poslanci zobrali na vedomie – tvorí prílohu zápisnice.


K bodu 6: Stanovisko hlavnej kontrolórky obce k prefinancovaniu úveru.
Hlavná kontrolórka prečítala svoje stanovisko k prefinancovaniu Municipálneho úveru – Univerzál z Prima banky Slovensko a.s. Toto stanovisko poslanci zobrali na vedomie – tvorí prílohu zápisnice.


K bodu 7: Schválenie prefinancovania úveru z Prima banky.
Starosta obce informoval poslancov a prítomných, že 20.2.2023 končí úver z Prima banky, ktorý je potrebné prefinancovať. Starosta komunikoval so zástupcom Prima banky a tiež so zástupcom Slovenskej záručnej a rozvojovej banky.  Prima banka ponúkla navýšenie úveru s úrokom 4,30 %,  Slovenská záručná a rozvojová banka ponúkla úrok 4,7%. Výhodnejší je úver z Prima banky a.s., čím sa predĺži splatnosť už existujúceho úveru o ďalších 10 rokov, navýši sa celková suma na 300 000 €, celková úverová zadĺženosť obce sa zvýši na 37,85%  z možných 60% a nastaví sa mesačná splátka na znižovanie dlhu. Poslanec Gabryš ako bývalý starosta poznamenal, že ako obec sme v dobrej finančnej kondícii. Poslanec Melicherčík sa opýtal, či SZRB nám ponúkla len možnosť prefinancovať úver – áno. Navýšená suma 64 030 € sa nemusí použiť, avšak môže slúžiť pri rôznych dotáciach, kde bude potrebné dokladovať spoluúčasť obce na rôznych projektoch ako to bývalo aj doteraz. Táto suma bude úročená len vtedy, keď sa použije. Následne poslanci schválili úver z Prima banky.

K bodu 8: Stanovisko hlavnej kontrolórky obce k návrhu rozpočtu obce Hontianske Moravce na rok 2023.
Hlavná kontrolórka prečítala svoje stanovisko k návrhu rozpočtu obce Hontianske Moravce na rok 2023, kde v závere odporúča obecnému zastupiteľstvu rozpočet obce na rok 2023 schváliť a viacročný rozpočet na roky 2024 a 2025 zobrať na vedomie. 

K bodu 9: Schválenie rozpočtu obce Hontianske Moravce na rok 2023.

p. ekonómka prečítala návrh rozpočtu na rok 2023 – prečítala zmeny oproti zverejnenému rozpočtu,
príjmy : menila sa výška transferu na školstvo /finančné prostriedky z Regionálneho úradu školskej správy, ktoré prídu na obec a všetky sa posielajú do školy/, taktiež je v zmene zohľadnené aj navýšeniu úveru. 
Výdavky: vo výdavkovej časti sa menila výška originálnych kompetencií zo 185 000 € na 187 000 €, taktiež sa v rámci položiek upravovali aj výšky platieb na energie, nakoľko na obec prišli vysoké preddavkové faktúry za energie. Rozpočet je vyrovnaný a bol schválený.


K bodu 10: Schválenie VZN č. 1/2023 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je obec Hontianske Moravce.

p. starosta informoval, že v tomto VZN sa zmenila výška na stravné, rozdiel je minimálny, pri deťoch od 2-6 rokov je rozdiel oproti predchádzajúcemu obdobiu 0,01 €, deti na 1. stupni rozdiel 0,06€, 2. stupeň 0,05 €, zamestnanci 0,90€. Pani riaditeľka Jeloková  spomenula, že sa zmenila aj réžia, predtým bola 0,15 € za odvarené jedlá teraz sa bude platiť jednorazovo 3 € mesačne. Poslanec Melicherčík sa informoval, z koľkých finančných pásiem sme mohli vyberať – p. riaditeľka že z 3, pričom sme vybrali to 1.s najmenším navyšovaním.  Strava pre cudzích stravníkov bude 3,80 €.  Prítomná Simona Broškovičová Bernoláková sa opýtala, či sa to bude dať finančne zvládnuť – p. riaditeľka, že už teraz majú v školskej jedálni problémy s neplatičmi, ak by sme prešli do vyššieho pásma rodičia by deti odhlasovali z obedov. Ostatné poplatky v škole ostávajú nateraz nezmenené.  Poslanci schválili VZN č 1/2023.


K bodu 11: Schválenie VZN č. 2/2023 o určení výšky dotácie na prevádzku a mzdy na dieťa materskej školy a dieťa školského zariadenia na území obce Hontianske Moravce.
Starosta informoval , že toto VZN sa schvaľuje každý rok, podľa výšky originálnych kompetencií v rozpočte obce a taktiež  toto VZN vychádza z počtu detí, ktoré navštevujú školu. Poslanci schválili VZN č. 2/2023.

K bodu 12: Schválenie spoluúčasti na nákup osobného automobilu.
OZ Zlatá cesta nám dala ponuku, že si môžeme podať žiadosť na zakúpenie nového motorového vozidla, kde by sme ako obec uhradili len spoluúčasť 5 % z celkovej ceny tohto auta. Žiadosť je potrebné podať do 31.3.2023, potom bude verejné obstarávanie. Maximálna suma vozidla by nemala presiahnuť 35 000 €. Starosta obce poznamenal, že autá, ktoré v súčasnosti obec má sú už staršie . NISSAN na sociálnu prácu má 17 rokov, NISSAN 10 rokov, Peugeot 15 rokov, takže kúpa auta za 5% ceny je pre obec veľmi výhodná, s čím súhlasila aj hlavná kontrolórka obce. P. Melicherčík sa opýtal, či by auto prešlo do vlastníctva obce – starosta obce, že áno a taktiež sa informoval, či je tam nejaká špecifikácia na auto – starosta že nie je. P. Peťko sa vyjadril, že by bola škoda sa do tohto projektu nezapojiť. P. Gabryš sa opýtal, že či budeme súťažiť sami v tomto projekte – áno . Poslanci schválili spolufinancovanie tohto projektu.
	



K bodu 13 : Rôzne
Starosta obce
· pripravujeme obecnú zabíjačku na 4.2.2023 prosí poslancov o pomoc s prípravou, navrhuje stretnutie ráno  o 7.00 hod. v obecnej tržnici v deň konania akcie, podarilo sa zohnať prasa za cenu 2,60 €/ kg živej váhy 
· na obec postupne prichádzajú vysoké faktúry za energie, kde je až 4 násobné zvýšenie zálohových platieb oproti predchádzajúcemu roku – našťastie máme nové verejné osvetlenie, ktoré nie je potrebné v rámci šetrenia vypínať, nakoľko ide len na 50 % potom na 30% a v noci len na 10 % a je veľká úspora na spotrebe energie, na čo poslanec Melicherčík poznamenal, že sa oplatilo investovať do tohto projektu, taktiež sa informoval, či vieme regulovať osvetlenie tak, že vypnúť každú druhú lampu – starosta obce – už priamo z počítača nie, nakoľko doba počas ktorej sme mohli bezplatne využívať softwer už prešla, avšak teraz pomocou zariadenia, ktoré budeme ako obec mať sa budeme vedieť napojiť priamo do rozvádzača osvetlenia a regulovať to tak a tiež pomocou tohto zariadenia budeme vedieť aj opraviť lampy, ktoré budú mať len softwerovú chybu – už sa takto podarilo opraviť 5 lámp.
Poslanec Brunauer – aj v škole sa začalo šetriť a postupne budú vymieňať všetky lampy 
Poslanec Melicherčík informoval prítomných o pohotovosti DHZ počas uplynulého týždňa , začal sa plniť potok za záhradkami a postupne začal ohrozovať rodinné domy na Opatovskej ulici,  pri obhliadke bolo zistené, že bola poškodená protipovodňová hať, ktorá bola vytvorená pri povodniach, ktoré v minulosti ohrozovali našu obec. Členovia DHZ zareagovali pohotovo, opravili hrádzu a odrazili ohrozujúci príval vody, taktiež bolo zaplavené ihrisko a voda ohrozovala rodinné domy na Hontianskej ulici /Balogovci, Suchánska/ aj túto vodu sa podarilo stiahnuť.  
Bude potrebné urobiť protipovodňovú ochranu – keď bude sucho treba opraviť hrádzu – využije sa zemina, ktorá je v Opatových Moravciach za autobusovou zástavkou.  Starosta obce informoval, že bezpečnostný technik si do svojho plánu na tento rok dal kontrolu hydrantov v obci, čo je potrebné pre činnosť DHZ a túto aktivitu privítajú, nakoľko pri hasení prípadných požiarov v obci nie je dobre vidieť hydranty. 
p. Jeloková – v školskej jedálni sa s fin. podporou Ing. Jankuliaka vymenili  z hľadiska hygieny nevyhovujúce stoličky,  stoličky, ktoré boli v školskej jedálni predtým škola daruje obci.
p. Múčková sa opýtala,  že do kedy je projekt na sociálnu prácu, či do marca, p. ekonómka odpovedala, že projekt bol Dodatkom predĺžený do júna a skôr ako v marci nevyjde výzva na zapojenie sa do ďalšieho projektu, naposledy bol projekt prerušený na 3 mesiace, ale pracovníčky pracovali a potom sa fin. refundovali z agentúry.
Simona Broškovičová Bernoláková sa opýtala, kto má na starosti potoky – povodie Hrona a tiež  sa informovala či sa bude čistiť šianec pri jej dome, šianec pri Gužiovcoch bol vyčistený, odteká, ale pri silných dažďoch voda steká z Kostolnej ulice / až od Krtíkov / priamo cez cestu do šianca, ktorý majú pred dom, tento šianec svojpomocne čistia, ale pri silných dažďoch nestíha voda odtekať – starosta obce odpovedal, že šiance sa budú čistiť priebežne, treba vyriešiť problém aby sa podarilo príval vody odraziť už pri Krtíkovcoch. 
P. Bernolákova povedala, že je málo spropagované blížiace sa referendum, starosta odpovedal, že sa riadime presnými pokynmi podľa harmonogramu, ktorý nám bol doručený na obec z okresného úradu. 
[bookmark: _GoBack]P. Múčková – či sa nebude pre verejnosť sprístupňovať ihrisko v bývalej materskej škole na Cintorínskej ulici, p. starosta aj poslanci sa zhodli, že nie je problém toto ihrisko sprístupniť verejnosti avšak  po dohode s p. Paulenka Babicovou, ktorá je správkyňa budovy, poslanec Peťko zdôraznil, že treba dbať na to, aby tam deti chodili v doprovode dospelej osoby, aby sa nikomu nič nestalo, p. Múčková navrhla, že by mohol byť aj vekovo ohraničené napríklad pre deti do 6 rokov.  Starosta informoval, že koncom roku 2022 podal žiadosť na rekonštrukciu detského ihriska pri bytovkách v sume 36000 €  - čakáme na vyjadrenie. 

 K bodu 14:Záver

Na záver rokovania starosta obce poďakoval prítomným poslancom, hlavnej kontrolórke, riaditeľke školy a prítomnýmza účasť a ukončil zasadnutie obecného zastupiteľstva.


V Hontianskych Moravciach 16.01.2023



Zapísal: Marcela Púčeková 



Overovatelia zápisnice:



............................................						
Ing. Rudolf Gabryš 



............................................						............................................
Jozef Peťko 									Dalibor Tesársky 
										 starosta obce









